《冈山树色》
清代·朱仕玠

海边岛树自敷荣，根浸沧溟荫愈清。高干排云涵蜃气，疏枝漏愈送猿声。

寔殊华夏何曾见，种别图经不解名。极目遥天青未了，长年迢递送人行。

作者简介：福建建宁人，字璧丰，号筠园。朱仕琇兄。乾隆十八年拔贡生。授德化教谕，后升内黄知县，未上任而卒。有《筠园诗稿》、《小琉球漫志》、《龙山漫录》等。